钦定古今图书集成/理学汇编/文学典/第083卷 > 王泰来
## 钦定古今图书集成/理学汇编/文学典/第083卷 > 王泰来

按《吉安府志》：“泰来，字大初，庐陵人。能诗，诗必更炼成
令，不厕一常语，篇中直等夷唐人高者。刘会孟事泰
来学诗，久之，谓人曰：‘郡八邑非无诗，能与酉山并而
驰者鲜矣。王门世显贵，独泰来困约无所知。遇晚当
家，祸殊剧，既贫且病，而诗愈益工。尝梦游大酉山，故
名其诗曰《大酉山白云集》’。”